बारग एनदिएफबि नि दैदेनगिरिफोरनि गेजेराव नांलायनाय जागासिनो थानायखौ नुनो मोनदों। बिटिआर नि ईएम बि आर फेरेंगा (रन्जित बसुमतारी) बिथाङा बिफां खौ गायनाय लोगो लोगो नो फिथाय मोननो लुबैबा जाया, जोंनि मानसि आ धैर्ज्य गैया, एनदिएफबि आ थांना थानायनि राहा खालामनाय खौ मोनखागोन। सोनिबा मुं थालांदोंब्ला बिटिआर सोरखार आ बेनि राहा लागोन होनना बुंदों। बारग एन.डि.एफ.बि फोरनि रिहेबिलितेसननि बाथ्राखौ लानानै जिंगा जानांगौनि बाथ्रा गैया। जेसेबां लिस्थाव दं गासैबो मोनजोबगोन होननानै फोरमायदों EM रनजिद बसुमातारी बिथाङाl लोगोसे बिथाङा सान्जाथिंनिफ्राय हाथाय गैयै मासे सैमा फाग्ला फैनानै दंफैयो गसाइगावन आव, बे हाथाय गैयै सैमाया जायखौनो मोनो बेखौनो अरनो खां खां खां जागासिनो दं होनना बो बुंदों। मैया 28 नं गसाइगावन बियाबनि सिंआव थानाय पकिहागा आदिबासि(सान्थालि) गामियाव इउ पि पि एल नि फोसावदिं मेल खुंनाय जायो। बे मेलआव पकिहागा गामिनिनो सा 41 भत होग्रा सुबुंफोरा बि पि एफ दोलोखौ नेवसिनानै गोदानै इउ पि पि एल हान्जायाव हाबफैयो।